
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 726 

9 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Απασχόλησης Τρίτων στο ΚΕ.ΕΛ.Π.ΝΟ. 1 

Καθορισμός των αποδοχών και των πρόσθετων απο¬ 
λαβών του ειδικού επιστημονικού και του τακτι¬ 
κού προσωπικού της Εθνικής Επιτροπής Τηλεπι¬ 
κοινωνιών και Ταχυδρομείων (Ε.Ε.Τ.Τ). 2 


Καθιέρωση υπερωριακής εργασίας μονίμων υπαλ¬ 
λήλων της Υπηρεσίας Εκτύπωσης Εντύπων και 
Αξιών του Δημοσίου (Υ.Ε.Ε.Α.Δ.) και της Υπηρεσί¬ 
ας Διαχείρισης Εντύπων και Αξιών του Δημοσίου 

(Υ.Δ.Ε.Α.Δ.), για το έτος 2007. 3 

Ολοκλήρωση - οριστικοποίηση του κόστους και πι¬ 
στοποίηση της έναρξης της παραγωγικής λει¬ 
τουργίας της επένδυσης της Εταιρείας «νΕΝΙίδ- 
Β. ΟΟΒΡ» ΕΑϋ που έχει υπαχθεί στις διατάξεις 


του ν. 2601/1998. 4 

Έγκριση υπερωριακής απασχόλησης υπαλλήλου του 

ΙΚΑ-ΕΤΑΜ. 5 

Τροποποίηση της ΔΥ1δ/οικ.66442/14.7.2005 (ΦΕΚ1059/ 
27.7.2005 τ.Β') απόφασης με θέμα «Συγκρότηση 
Εθνικής Επιτροπής Πανδημίας Γρίπης». 6 


Τροποποίηση της ΔΥ1δ/51592/29.6.2005 (Φ.Ε.Κ. 985/ 


14.7.2005 τεύχος Β') απόφασης με θέμα: «Συγκρό¬ 
τηση Μόνιμης Ομάδας Εργασίας (Μ.Ο.Ε.) για την 
λειτουργία των Κέντρων Πρόληψης της Εξάρτη¬ 
σης από τα ναρκωτικά». 7 

Έγκριση υπερωριακής απασχόλησης υπαλλήλων του 
Κέντρου Πολιτισμού και Άθλησης Δήμου Παλαιού 

Φαλήρου Ν. Αττικής. 8 

Πρόσληψη προσωπικού από την «Αναπτυξιακή Δη¬ 
μοτική Επιχείρηση Δήμου Δελφών «ΟΙ ΑΜΦΙΚΤΥ- 

ΟΝΙΕΣ»». 9 

Διενέργεια υποχρεωτικού αναδασμού περιοχής 
Αγροκτημάτων: Καλλιθέας (15.000 στρ.), και Παμ- 
φόρου (16.500 στρ.) του Δήμου Μαρώνειας. 10 


Α ΠΟΦΑΣΕΙ Σ 

Αριθμ. 2/54503/0022 (1) 

Έγκριση Απασχόλησης Τρίτων στο ΚΕ.ΕΛ.Π.ΝΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 26 του ν. 2071/1992 (ΦΕΚ 
123 Α715.7.1992) «Ίδρυση Κ.Ε.Ε.Λ.». 

2. Τις διατάξεις του π.δ/τος 358/1992 (ΦΕΚ 179 Α724.11.1992) 
«Οργάνωση, λειτουργία, αρμοδιότητες Κ.Ε.Ε.Λ.». 

3. Τις διατάξεις της υπουργική απόφαση ΥΙ/οικ. 
5028/2001 (ΦΕΚ 831 Β729.6.2001) «Εσωτερικός Κανονι¬ 
σμός Λειτουργίας του Κ.Ε.Ε.Λ.». 

4. Τις διατάξεις του άρθρου 44 παρ. 4 του ν.3204/2003 
(ΦΕΚ 296 Α723.12.2003) «Θέματα Κ.Ε.Ε.Λ. - Απασχόληση 
ιατρών και λοιπού προσωπικού Ε.Σ.Υ. στο Κ.Ε.Ε.Λ.». 

5. Τ ις διατάξεις της κοινής υπουργικής απόφασης Υ1/ 
Γ.Π./οικ.44024 (ΦΕΚ 638 Β713.5.2005). 

6. Τις διατάξεις της κοινής υπουργικής απόφασης 
2/50253/0022 (ΦΕΚ 205 Β713.2.2006). 

7. Τις διατάξεις του άρθρου 14 του ν.3209/2003 (ΦΕΚ 
304 Α724.12.2003). 

8. Τις διατάξεις του π.δ/τος 95/2000 (ΦΕΚ 76 Α') «Ορ¬ 
γανισμός Υπουργείου Υγείας & Πρόνοιας». 

9. Τις διατάξεις της παρ. 4 του άρθρου 34 του ν.2768/ 
1999 (ΦΕΚ Α/273/1999). 

10. Οτι η προκαλούμενη από την απόφαση αυτή δα¬ 
πάνη θα καλύπτεται από τις υπάρχουσες πιστώσεις του 
προϋπολογισμού του Κέντρου Ελέγχου & Πρόληψης 
Νοσημάτων (ΚΕ.ΕΛ.Π.ΝΟ.), αποφασίζουμε: 

1. Η απασχόληση: ιατρών του κλάδου ιατρών του Ε.Σ.Υ. 
και λοιπού προσωπικού των νοσοκομείων του Ε.Σ.Υ., ια¬ 
τρών μελών Δ.Ε.Π., των εκπαιδευτικών ιδρυμάτων, καθώς 
και υπαλλήλων δημόσιων υπηρεσιών και νομικών προ¬ 
σώπων δημοσίου και ιδιωτικού δικαίου του δημόσιου το¬ 
μέα, εκτός του τακτικού ωραρίου τους για την παροχή 
εξειδικευμένων υπηρεσιών για τις ανάγκες λειτουργίας 

του συστήματος 24ωρης ετοιμότητας του Τομέα Υγείας 
και για κάθε περίπτωση που δημιουργεί κίνδυνο για την 
δημόσια υγεία, ανατίθεται από το ΚΕ.ΕΛ.Π.ΝΟ ύστερα 
από έγκριση των Υπουργών Υγείας και Κοινωνικής Αλ¬ 
ληλεγγύης και Οικονομίας και Οικονομικών. 

2. Το ύψος της ωριαίας αποζημίωσης καθορίζεται κατά 
κατηγορία απασχολουμένων ως εξής: 

α) Για τα άτομα που εκτελούν χρέη Συντονιστή: 15€. 
β) Γ ια τους ιατρούς Ε.Σ.Υ. με βαθμό Δ/ντη ή Επιμελητή 
Α', τους ιατρούς Δημόσιας Υγείας του Ε.Σ.Υ. Α' βαθμού 
και τους Πανεπιστημιακούς ιατρούς: 11 €. 

γ) Γ ια τους ιατρούς Ε.Σ.Υ. με βαθμό Επιμελητή Β', τους 
ιατρούς Δημόσιας Υγείας του Ε.Σ.Υ. Β' βαθμού και των 
λοιπών κατηγοριών ιατρούς: 9 €. 
δ) Γ ια το Διοικητικό Προσωπικό: 7 €. 

3. Η πληρωμή γίνεται σύμφωνα με τις εκάστοτε ισχύ- 
ουσες διατάξεις για το ΚΕΕΛΠΝΟ. 

4. Οι κατά τα ως άνω ώρες της απασχόλησης δεν μπορούν 
να υπερβαίνουν τις εξήντα (60) κατά άτομο μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΑΛΟΓΟΣΚΟΥΦΗΣ Δ. ΑΒΡΑΜΟΠΟΥΛΟΣ 

-♦- 

Αριθμ.2/70092/0022 (2) 

Καθορισμός των αποδοχών και των πρόσθετων απο¬ 
λαβών του ειδικού επιστημονικού και του τακτικού 
προσωπικού της Εθνικής Επιτροπής Τηλεπικοινωνι¬ 
ών και Ταχυδρομείων (Ε.Ε.Τ.Τ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του ν. 3431/2006 «Περί ηλεκτρονικών επικοινωνιών 
και άλλες διατάξεις» (Α' 13), ιδίως τα άρθρα 6,13, παρ. 
10, και 61, παρ. 8. 

β. Του ν. 3205/2003 (ΦΕΚ 297/Α'), «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» , ιδίως τα άρθρα 1 έως και 28 αυτού. 

γ. Του άρθρου 40 του ν. 849/1978 (Α' 232) «Περί παρο¬ 
χής κινήτρων δια την ενίσχυσιν την περιφερειακής και 
οικονομικής αναπτύξεως της Χώρας», όπως συμπληρώ¬ 
θηκε με το άρθρο 8 του ν. 2129/1993 (Α' 57). 

δ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

ε. Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει. 

στ. Του π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου 
του Δημοσίου, των Οργανισμών Τοπικής Αυτοδιοίκησης 
και των λοιπών Νομικών Προσώπων Δημοσίου Δικαίου» 
(Α' 191). 


ζ. Του π.δ. 387/2002 «Εσωτερική διάρθρωση της Εθνι¬ 
κής Επιτροπής Τηλεπικοινωνιών και Ταχυδρομείων 
(Ε.Ε.Τ.Τ.), προσόντα και τρόπος επιλογής προϊσταμένων 
και συναφείς διατάξεις» (Α' 335). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432). 

3. Το γεγονός ότι από τις διατάξεις της απόφασης 
αυτής εκτιμάται ότι προκαλείται ετήσια δαπάνη: 

7.970.000,00 ΕΥΡΩ για το έτος 2007 

7.700.000,00 ΕΥΡΩ για το έτος 2008 

7.880.000,00 ΕΥΡΩ για το έτος 2009, και 

8.180.000,00 ΕΥΡΩ για το έτος 2010. 

και για κάθε ένα 
από τα επόμενα έτη 

Η δαπάνη αυτή θα βαρύνει τους προϋπολογισμούς 
των αντίστοιχων οικονομικών ετών της Ε.Ε.Τ.Τ., απο¬ 
φασίζουμε: 

Άρθρο 1 

Πεδίο εφαρμογής 

1. Με την παρούσα απόφαση καθορίζονται οι αποδο¬ 
χές του Ειδικού Επιστημονικού Προσωπικού (Ε.Ε.Π.) με 
σύμβαση εργασίας ιδιωτικού δικαίου αορίστου χρόνου, 
του τακτικού και του προσωπικού με σύμβαση εργασίας 
ιδιωτικού δικαίου της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ). 

2. Γ ια όσα ζητήματα δεν ρυθμίζονται στις διατάξεις 
της παρούσας απόφασης, εφαρμόζονται κατ’αναλογίαν 
ή ευθέως, κατά περίπτωση, οι διατάξεις του ν.3205/2003, 
όπως ισχύει. 

Άρθρο 2 

Καθορισμός των αποδοχών και των πρόσθετων 

απολαβών του ειδικού επιστημονικού προσωπικού 

1. Τα μέλη του ειδικού επιστημονικού προσωπικού 
(Ε.Ε.Π.) εξελίσσονται σε μισθολογικά κλιμάκια (Μ.Κ.). 

2. Τα Μ.Κ. των μελών του Ε.Ε.Π. ορίζονται σε δεκαοκτώ 
(18 Μ.Κ.). Οι υπάλληλοι εξελίσσονται σε αυτά τα Μ.Κ. με 
εισαγωγικό το 18° Μ.Κ. και καταληκτικό το 1° Μ.Κ. 

3. Γ ια τον καθορισμό του μισθολογικού κλιμακίου, 
προσμετράται ο χρόνος κάθε προηγούμενης απασχό¬ 
λησης του υπαλλήλου, σύμφωνα με βεβαίωση του οικεί¬ 
ου ασφαλιστικού φορέα. Κατά τα λοιπά, εφαρμόζονται 
κατ’αναλογίαν οι διατάξεις των άρθρων 5 και 6 του 
ν.3205/2003, όπως ισχύουν. 

4. Οι μηνιαίες αποδοχές κάθε υπαλλήλου αποτελού¬ 
νται από το βασικό μισθό του Μ.Κ., τα επιδόματα και 
τις παροχές που χορηγούνται κατά τους όρους της 
παρούσας απόφασης, εφόσον πληρούνται οι προϋπο¬ 
θέσεις καταβολής τους, μη συμπεριλαμβανομένου του 
επιδόματος αποτελεσματικότητας, αποδοτικότητας και 
παραγωγικότητας. 

5. Ο μηνιαίος βασικός μισθός του Μ.Κ. 18 του Ε.Ε.Π. της 
Εθνικής Επιτροπής Τηλεπικοινωνιών και Ταχυδρομείων 
(Ε.Ε.Τ.Τ.), που έχει προσληφθεί με σύμβαση εργασίας 
ιδιωτικού δικαίου αορίστου χρόνου, ανέρχεται στο ποσό 
των (1.500,00 €), μηνιαίως και προσαυξάνεται σύμφωνα 
με την εκάστοτε οριζόμενη εισοδηματική πολιτική συ- 
μπεριλαμβανομένης και της εισοδηματικής πολιτικής 
του 2007. 

Ο μηνιαίος βασικός μισθός των λοιπών Μ.Κ. των μελών 
του Ε.Ε.Π. διαμορφώνεται με πρόσθεση, στο αμέσως 
προηγούμενο Μ.Κ., του ποσού που προκύπτει από τον 
πολλαπλασιασμό του ανωτέρω εισαγωγικού βασικού 
μισθού με το συντελεστή 0,0424. 

Το προστιθέμενο ποσό στρογγυλοποιείται στην πλη- 
σιέστερη μονάδα ευρώ. 

6. Στα μέλη του Ε.Ε.Π. της ΕΕΤΤ χορηγούνται τα εξής 
επιδόματα: 

α. Επίδομα μεταπτυχιακών σπουδών, επίδομα εορτών 
και αδείας και οικογενειακή παροχή, σύμφωνα με τα 
οριζόμενα στο ν. 3205/2003, όπως ισχύει. 

β. Επίδομα προσέλκυσης, ύψους πεντακοσίων ευρώ 
(€ 500,00) μηνιαίως. 

γ. Επίδομα αποτελεσματικότητας, αποδοτικότητας 
και παραγωγικότητας: 

Το ύψος του επιδόματος αυτού ανέρχεται στο 30% 
του βασικού μισθού του Μ.Κ. του κάθε υπαλλήλου, μέ¬ 
λους του Ε.Ε.Π. της ΕΕΤΤ, για όσους δε, είναι προϊ¬ 
στάμενοι οργανικών μονάδων της ΕΕΤΤ ή επικεφαλής 
(συντονιστές) περιφερειακών γραφείων, στο 50% του 
βασικού μισθού τους και μόνο για όσο χρονικό διάστημα 
ασκούν τα καθήκοντα προϊσταμένου. 

Στους υπαλλήλους που ορίζονται ως αναπληρωτές 
των προϊσταμένων οργανικών μονάδων της ΕΕΤΤ ή των 
επικεφαλής (συντονιστών) περιφερειακών γραφείων, 
το επίδομα αποτελεσματικότητας, αποδοτικότητας και 
παραγωγικότητας ανέρχεται στο 40% του βασικού μι¬ 
σθού μηνιαίως. 

Το επίδομα αποτελεσματικότητας, αποδοτικότητας 
και παραγωγικότητας δεν εμπίπτει στην έννοια των 
αποδοχών, χορηγείται σε 12μηνη βάση, και καταβάλλε¬ 
ται με την πάροδο τριμήνου από την ημέρα της πρό¬ 
σληψης του υπαλλήλου στην ΕΕΤΤ. 

Κριτήρια για την καταβολή του επιδόματος αυτού 
είναι η ποιοτική και ποσοτική απόδοση των μελών του 
Ε.Ε.Π. της ΕΕΤΤ, ο βαθμός του ενδιαφέροντος που κάθε 
υπάλληλος επέδειξε για την ταχύτερη και αποτελεσμα¬ 
τικότερη εξυπηρέτηση των πολιτών και την αποτελε¬ 
σματικότερη ανταπόκριση της ΕΕΤΤ στην αποστολή 
της, η υπευθυνότητα και τα ιδιαίτερα καθήκοντα της 
θέσης εργασίας, και η ανάπτυξη πρωτοβουλίας, κατά 
περίπτωση. Συνεκτιμώμενο στοιχείο αποτελεί η ετήσια 
έκθεση αξιολόγησης κάθε υπαλλήλου. 

Σε περίπτωση που δεν πληρούνται οι προϋποθέσεις 
καταβολής του επιδόματος, δύναται, με απόφαση της 
Ε.Ε.Τ.Τ, να περικόπτεται το επίδομα έως το μισό (έως 
50%), για ένα τρίμηνο , και εφόσον οι λόγοι περικοπής 
του εξακολουθούν να υφίστανται, διακόπτεται εντελώς 
η καταβολή του. 

Η καταβολή του επιδόματος αποτελεσματικότητας, 
αποδοτικότητας και παραγωγικότητας διακόπτεται 
σε περίπτωση αποσπάσεως του υπαλλήλου σε οποι¬ 
αδήποτε άλλη υπηρεσία και για όσο χρόνο διαρκεί η 
απόσπαση. 

Άρθρο 3 

Καθορισμός αποδοχών και πρόσθετων απολαβών 
του τακτικού προσωπικού 

1. Οι αποδοχές και τα λοιπά μισθολογικής φύσεως 
θέματα του προσωπικού της Ε.Ε.Τ.Τ., με εξαίρεση το 
ΕΕΠ, διέπονται από τις εκάστοτε διατάξεις που ισχύ¬ 
ουν για το τακτικό και με σύμβαση εργασίας ιδιωτικού 


δικαίου προσωπικό του Δημοσίου με βάση τη σχέση 
εργασίας και με την επιφύλαξη των ειδικών παρακάτω 
ρυθμίσεων. 

2. Στο προσωπικό της παραγράφου 1 του παρόντος 
άρθρου χορηγούνται, κατά μήνα, πέραν των τακτικών 
επιδομάτων που προβλέπονται από τις εκάστοτε ισχύ- 
ουσες διατάξεις, και τα εξής επιδόματα: 

α. Επίδομα προσέλκυσης , το ύψος του οποίου κατα- 
νέμεται ως εξής: 

Κατηγορίες ΥΕ και ΔΕ: 300,00 € 

Κατηγορία ΤΕ 350,00 € και 

Κατηγορία ΠΕ 400,00 € 

β. Επίδομα αποτελεσματικότητας, αποδοτικότητας 
και παραγωγικότητας. Το ύψος του επιδόματος αυτού 
ανέρχεται στο 40% του βασικού μισθού του Μ.Κ. κάθε 
υπαλλήλου, μέλους του τακτικού προσωπικού της ΕΕΤΤ, 
για όσους δε, είναι προϊστάμενοι οργανικών μονάδων 
της ΕΕΤΤ, στο 50% του βασικού τους μισθού και μόνο 
για όσο χρονικό διάστημα ασκούν τα καθήκοντα προ¬ 
ϊσταμένου. 

Στους υπαλλήλους που ορίζονται ως αναπληρωτές 
των προϊσταμένων οργανικών μονάδων της ΕΕΤΤ, το 
επίδομα αυτό ανέρχεται στο 45% του βασικού μισθού 
μηνιαίως. 

Κατά τα λοιπά, εφαρμόζεται αναλόγως η διάταξη του 
άρθρου 2, παρ. 6, περίπτωση γ' της παρούσας απόφα¬ 
σης. 

Άρθρο 4 

Καταβολή επιδομάτων σε αποσπώμενους 
υπαλλήλους 

1. Στους αποσπώμενους στην Ε.Ε.Τ.Τ. υπαλλήλους, 
καταβάλλονται από την Ε.Ε.Τ.Τ. τα πάσης φύσεως επι¬ 
δόματα ή άλλου είδους απολαβές της οργανικής τους 
θέσης, εφόσον αυτά, λόγω της απόσπασης, δεν κα¬ 
ταβάλλονται από την υπηρεσία στην οποία ανήκουν 
οργανικά, και εφόσον συμβιβάζονται με τα νέα τους 
καθήκοντα στην ΕΕΤΤ. 

Οι αποσπώμενοι υπάλληλοι του τακτικού ή/και του 
Ε.Ε.Π. λαμβάνουν και τα εξής επιδόματα: 

α. το επίδομα προσέλκυσης και 

β. το επίδομα αποτελεσματικότητας, αποδοτικότητας 
και παραγωγικότητας, το ύψος του οποίου καθορίζεται 
επί του βασικού μισθού, κατά περίπτωση, είτε του τα¬ 
κτικού προσωπικού της Ε.Ε.Τ.Τ., αναλόγου κατηγορίας 
και βαθμού, είτε του ειδικού επιστημονικού προσωπικού 
αυτής. 

2. Σε κάθε περίπτωση αποσπάσεως υπαλλήλου, είτε 
του τακτικού προσωπικού είτε του Ε.Ε.Π. της ΕΕΤΤ, 
σε άλλη υπηρεσία, διακόπτεται η καταβολή του επι¬ 
δόματος αποτελεσματικότητας, αποδοτικότητας και 
παραγωγικότητας, για όλο το χρονικό διάστημα της 
απόσπασης. 

Άρθρο 5 

Υπερωριακή εργασία 

1. Στο προσωπικό της Ε.Ε.Τ.Τ, πλην των κατεχόντων 
θέσεις Προϊσταμένου Διεύθυνσης, καταβάλλονται έως 
90 ώρες το μήνα, υπερωριακής, νυκτερινής και εξαιρέ¬ 
σιμων ημερών εργασίας, για κάθε υπάλληλο, οι οποίες 
δεν θα υπερβαίνουν τις 400 ώρες ετησίως. 

2. Στους υπηρετούντες υπαλλήλους στη Διεύθυνση 
Φάσματος, πλην του κατέχοντος θέση Προϊσταμένου 
Διεύθυνσης, καταβάλλονται έως 270 ώρες το τρίμηνο, 
υπερωριακής, νυκτερινής και εξαιρέσιμων ημερών εργα¬ 
σίας, για κάθε υπάλληλο, οι οποίες δεν θα υπερβαίνουν 
τις 500 ώρες ετησίως. 

3. Η κατανομή υπερωριών γίνεται ανά εξάμηνο, με 
απόφαση της Ε.Ε.Τ.Τ. 

4. Η αποζημίωση, ανά ώρα υπερωριακής εργασίας, του 
υπηρετούντος προσωπικού στην ΕΕΤΤ, είναι ίση με 1,2% 
, και για νυκτερινή και εξαιρέσιμων ημερών εργασία , 
είναι ίση με 1,5%. 

Το ποσοστό αυτό υπολογίζεται για το τακτικό προ¬ 
σωπικό, επί του βασικού μισθού του Μ.Κ. εκάστης κα¬ 
τηγορίας υπαλλήλων, και για το ΕΕΠ, επί του βασικού 
μισθού του Μ.Κ. εκάστου υπαλλήλου. 

5. Οι υπάλληλοι που θα απασχολούνται σύμφωνα με 
τις διατάξεις της παραγράφου αυτής, ορίζονται από 
τους προϊστάμενους των οικείων οργανικών μονάδων. 

Άρθρο 6 

Αμοιβή εργασίας κατά το χρόνο της επιφυλακής 

1. Αν, κατά τον χρόνο της επιφυλακής, δεν χρεια- 
σθεί να κινητοποιηθεί το κλιμάκιο επιφυλακής, τότε τα 
μέλη του προσωπικού που το συγκροτούν αμείβονται 
με ποσοστό 1,2 % για κάθε έξι (6) ώρες επιφυλακής και 
για μέχρι 60 ώρες επιφυλακής το μήνα συνολικά κατ’ 
ανώτατο όριο. 

2. Οι υπάλληλοι της ΕΕΤΤ που δεν κατέχουν οργανική 
θέση οδηγού, και λόγω υπηρεσιακών αναγκών ορίζο¬ 
νται για να οδηγούν τα υπηρεσιακά οχήματα, καθώς 
και ο εκάστοτε οριζόμενος Συντονιστής της Ομάδας 
Επιφυλακής, λαμβάνουν αποζημίωση που ορίζεται σε 
ποσοστό 1,2%, για κάθε τέσσερις (4) ώρες επιφυλακής 
και για μέχρι 60 ώρες επιφυλακής το μήνα συνολικά 
κατ’ ανώτατο όριο. 

3. Τα ανωτέρω ποσοστά υπολογίζονται για μεν το 
τακτικό προσωπικό επί του βασικού μισθού του δεκάτου 
τουλάχιστον Μ.Κ. εκάστης κατηγορίας υπαλλήλων για 
δε το Ε.Ε.Π. επί του βασικού μισθού του Μ.Κ. εκάστου 
υπαλλήλου. 

4. Σε περίπτωση που, κατά τον χρόνο της επιφυλακής, 
κινητοποιηθεί το κλιμάκιο επιφυλακής και παρασχεθεί 
εργασία εντός ή εκτός των γραφείων της ΕΕΤΤ, καταβάλ¬ 
λεται υπερωριακή, νυχτερινών και εξαιρέσιμων ημερών 
αποζημίωση, σύμφωνα με τις διατάξεις του άρθρου 5. 

5. Οι αμοιβές των παραγράφων 1 και 2 δεν καταβάλ¬ 
λονται σε περίπτωση που μέλος του προσωπικού κλι¬ 
μακίου επιφυλακής διαπιστωθεί ότι δεν ήταν διαθέσιμο 
για προσφορά υπηρεσίας. 

Άρθρο 7 

Ύψος παγίας αντιμισθίας 

1. Το ύψος της παγίας αντιμισθίας του Νομικού Συμ¬ 
βούλου της ΕΕΤΤ ορίζεται σε ποσοστό 70% των συνο¬ 
λικών αποδοχών Αντιπροέδρου της ΕΕΤΤ. 

Στον Νομικό Σύμβουλο καταβάλλονται τα επιδόματα 
των άρθρων 9 και 11 του ν. 3205/2006. 

Εφόσον το ποσό που προκύπτει με τον παραπάνω 
υπολογισμό είναι μικρότερο του ποσού που λαμβάνει 
ο Νομικός Σύμβουλος ως παγία αντιμισθία, κατά την 
έκδοση της παρούσας απόφασης, του καταβάλλεται η 
διαφορά ως ειδική αποζημίωση. 


2. Για το ύψος της παγίας αντιμισθίας των προσλαμ¬ 
βανόμενων από την ΕΕΤΤ δικηγόρων, με έμμισθη εντολή, 
εφαρμόζονται αναλογικά οι διατάξεις του άρθρου 2 της 
παρούσας απόφασης. 

Αρθρο 8 

Μεταβατικές ρυθμίσεις 

1. Όσοι υπάλληλοι ελάμβαναν την ειδική μηνιαία απο¬ 
ζημίωση προσέλκυσης και παραμονής των μετατασσό¬ 
μενων στην Ε.Ε.Τ.Τ. υπαλλήλων, σύμφωνα με το άρθρο 
5, παράγραφος 6, του ν. 2867/2000, εξακολουθούν να 
τη λαμβάνουν μόνον εφόσον με την κατάργηση της θα 
είχαν μείωση των μηνιαίων αποδοχών τους, μη συμπε¬ 
ριλαμβανομένου του επιδόματος αποτελεσματικότητας, 
αποδοτικότητας και παραγωγικότητας. 

2. Η καταβολή της ειδικής μηνιαίας αποζημίωσης προ¬ 
σέλκυσης και παραμονής των μετατασσόμενων στην 
Ε.Ε.Τ.Τ. υπαλλήλων, εφόσον η αποζημίωση αυτή διατη¬ 
ρείται κατά τις διατάξεις της παρούσας, αναστέλλε¬ 
ται σε περίπτωση απόσπασης του υπαλλήλου σε άλλη 
υπηρεσία. 

3. Εφόσον οι αποδοχές του προσωπικού της ΕΕΤΤ που 
καθορίζονται με την παρούσα απόφαση είναι χαμηλό¬ 
τερες από τις προϊσχύουσες η προκύπτουσα διαφορά 
αποδοχών καταβάλλεται ως προσωπική διαφορά μειού- 
μενη από τις αυξήσεις της μισθολογικής πολιτικής. 

Αρθρο 9 

Καταργούμενες διατάξεις 

Με την έναρξη ισχύος της παρούσας απόφασης κα- 
ταργούνταί: 

α. η υπ’ αριθμ. 2/46453/0022/22.6.2000 κοινή υπουργική 
απόφαση «Καθορισμός αποδοχών του Ειδικού Επιστη¬ 
μονικού Προσωπικού με σύμβαση εργασίας Ιδιωτικού 
Δικαίου Αορίστου Χρόνου της Ε.Ε.Τ.Τ.» (ΦΕΚ 843 Β'), και 
β. η κοινή υπουργική απόφαση υπ’ αριθμ.2/2981/0022/15.4 
.2003 «Καθορισμός αποδοχών και πρόσθετων απολαβών 
προσωπικού της Εθνικής Επιτροπής Τηλεπικοινωνιών και 
Ταχυδρομείων (ΕΕΤΤ)» (ΦΕΚ 490 Β'). 

Αρθρο 10 
Έναρξη ισχύος 

Η απόφαση αυτή ισχύει από 1.4.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

Αριθμ. 2/22098/0022 (3) 

Καθιέρωση υπερωριακής εργασίας μονίμων υπαλλή¬ 
λων της Υπηρεσίας Εκτύπωσης Εντύπων και Αξιών 
του Δημοσίου (Υ.Ε.Ε.Α.Δ.) και της Υπηρεσίας Διαχεί¬ 
ρισης Εντύπων και Αξιών του Δημοσίου (Υ.Δ.Ε.Α.Δ.), 
για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε- 

σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Τις διατάξεις του άρθρου 16 του ν. 3205/2003 (ΦΕΚ 
1816/Β/12.12.2006). 

3. Την υπ’ αριθμ. 2/73506/0004/19.12.2006 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουργού» 
στο Γενικό Γραμματέα Δημοσιονομικής Πολιτικής, στους 
Προϊσταμένους Γ ενικών Διευθύνσεων και Τ μημάτων του 
Γ.Λ.Κ. και της Γ ενικής Διεύθυνσης Δημόσιας Περιουσίας 
και Εθνικών Κληροδοτημάτων. 

4. Το υπ’ αριθμ. 931/6.11.2006 έγγραφο της Υ.Δ.Ε.Α.Δ., 
και τα υπ’ αριθμ. 1113632/2736/0001 Α/29.12.2006 και 
1023144/584/0001Α/29.3.2007, έγγραφα της Δ/νσης 
Διοικητικού (Δ1) με τα οποία ζητείται η καθιέρωση 
υπερωριακής εργασίας για υπαλλήλους της Υ.Ε.Ε.Α.Δ. 
και Υ.Δ.Ε.Α.Δ. 

5. Το γεγονός ότι από την απόφαση αυτή προκα- 
λείται δαπάνη ύψους 128.638 € περίπου σε βάρος του 
Κρατικού Προϋπολογισμού του Υπουργείου Οικονομίας 
& Οικονομικών, οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις του 
Ειδικού Φορέα 23-610 και ΚΑΕ 0511 και 0512 κατά 41.578€ 
και 87.060 € αντίστοιχα, αποφασίζουμε: 

Εγκρίνουμε την καθιέρωση υπερωριακής εργασίας, 
κατά το έτος 2007, για εκατόν είκοσι έξι (126) υπαλ¬ 
λήλους της Υπηρεσίας Εκτύπωσης Εντύπων και Αξιών 
του Δημοσίου (Υ.Ε.Ε.Α.Δ.) και της Υπηρεσίας Διαχεί¬ 
ρισης Εντύπων και Αξιών του Δημοσίου (Υ.Δ.Ε.Α.Δ.), 
ως εξής: 

Α. Για εβδομήντα (70) μονίμους υπαλλήλους της Υπη¬ 
ρεσίας Εκτύπωσης Εντύπων και Αξιών του Δημοσίου 
(Υ.Ε.Ε.Α.Δ.): 

- Απογευματινή υπερωριακή εργασία μέχρι τέσσε¬ 
ρις χιλιάδες τετρακόσιες εβδομήντα τρεις (4.473) ώρες 
συνολικά. 

- Εργασία κατά τις νυκτερινές ώρες, μέχρι τρεις χιλι¬ 
άδες πεντακόσιες (3.500) ώρες συνολικά. 

- Εργασία κατά τις Κυριακές και Εξαιρέσιμες ημέρες, 
μέχρι τρεις χιλιάδες εκατό (3.100) ώρες συνολικά. 

Β. Γ ια πενήντα έξι (56) μονίμους υπαλλήλους της Υπη¬ 
ρεσίας Διαχείρισης Εντύπων και Αξιών του Δημοσίου 
(Υ.Δ.Ε.Α.Δ.): 

- Απογευματινή υπερωριακή εργασία μέχρι δύο χιλιά¬ 
δες οκτακόσιες τριάντα εννέα (2.839) ώρες συνολικά. 

- Εργασία κατά τις νυκτερινές ώρες, μέχρι δύο χιλι¬ 
άδες πεντακόσιες ενενήντα πέντε (2.595) ώρες συνο¬ 
λικά. 

- Εργασία κατά τις Κυριακές και Εξαιρέσιμες ημέρες, 
μέχρι δύο χιλιάδες τριακόσιες ενενήντα πέντε (2.395) 
ώρες συνολικά. 

Στην ανωτέρω υπερωριακή εργασία μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με αποφάσεις των Διευθυ¬ 
ντών των παραπάνω Υπηρεσιών. 


Οι Διευθυντές των παραπάνω Υπηρεσιών θα βεβαιώ¬ 
νουν την πραγματοποίηση της υπερωριακής απασχόλη¬ 
σης και την εκτέλεση των αντίστοιχων εργασιών. 

Η απόφαση αυτή που ισχύει ένα (1) μήνα πριν τη δη¬ 
μοσίευσή της και μέχρι 31.12.2007, να δημοσιευθεί στην 
Εφημερίδα της Κυβερνήσεως. 

Αθήνα, 23 Απριλίου 2007 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

(4) 

Ολοκλήρωση - οριστικοποίηση του κόστους και πιστο¬ 
ποίηση της έναρξης της παραγωγικής λειτουργίας 
της επένδυσης της Εταιρείας «ϊ/ΕΝΙΙδ-Β. ΟΟΒΡ» ΕΑϋ 
που έχει υπαχθεί στις διατάξεις του ν. 2601/1998. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 1470/ΕΣΟΑΒ/ΥΠΕ/1/0ΘΘ14/Β2/ 
ν.2601/98/23.4.2007 απόφαση του Υφυπουργού Οικο¬ 
νομίας και Οικονομικών πιστοποιείται η ολοκλήρωση 
οριστικοποίηση του κόστους και η έναρξη της παρα¬ 
γωγικής λειτουργίας της επένδυσης της εταιρείας 
«νΕΝϋδ-Β.ΟΟΒΡ» ΕΑϋ, που αναφέρεται στην ίδρυση 
μονάδας παραγωγής προϊόντων ασβεστόλιθου, στη 
πόλη ΜθδάΓ3, Βουλγαρίας, με τους εξής όρους: 

- Το συνολικό οριστικοποιούμενο κόστος της επέν¬ 
δυσης, ανέρχεται στο ποσό των πέντε εκατομμυρίων 
τεσσάρων χιλιάδων τριακοσίων είκοσι πέντε ευρώ 
(5.004.325,00) € με ενισχυόμενο ύψος πένπε εκατομμυ¬ 
ρίων ευρώ (5.000.000,00) €. 

- Το ύψος της ιδίας συμμετοχής ανέρχεται στο ποσό 
των δύο εκατομμυρίων πεντακοσίων χιλιάδων ευρώ 
(2.500.000,00) € που αποτελεί ποσοστό 50% του συνο¬ 
λικού ενισχυόμενου κόστους της επένδυσης. 

- Το ύψος της επιχορήγησης ανέρχεται στο ποσό 
του ενός εκατομμυρίου πεντακοσίων χιλιάδων ευρώ 
(1.500.000,00) € που αποτελεί ποσοστό 30% του συνο¬ 
λικού ενισχυόμενου κόστους της επένδυσης. 

- Το ύψος του τραπεζικού δανείου ανέρχεται στο ποσό 
του ενός εκατομμυρίου (1.000.000,00) € που αποτελεί 
ποσοστό 20% του συνολικού ενισχυόμενου κόστους 
της επένδυσης. 

- Ημερομηνία ολοκλήρωσης της επένδυσης: 31.7.2006. 

- Θέσεις εργασίας σαράντα έξι (46) άτομα μόνιμης 
απασχόλησης έναντι σαράντα πέντε (45) προβλεπομέ- 
νων στην εγκριτική απόφαση. 

Επίσης με την παραπάνω απόφαση εγκρίθηκε η κα¬ 
ταβολή του υπολοίπου της επιχορήγησης ποσού ενός 
εκατομμυρίου τετρακοσίων ενενήντα τεσσάρων χιλιά¬ 
δων ευρώ (1.494.000,00). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 

Ο Προϊστάμενος του Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

Αριθμ. 3531 (5) 

Έγκριση υπερωριακής απασχόλησης υπαλλήλου του 
ΙΚΑ-ΕΤΑΜ. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοιας 
και Κοινωνικών Ασφαλίσεων στο Υπουργείο Εργασίας. 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ,λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την κοινή υπουργική απόφαση υπ’ αριθμ. 2/7093/ 
0022/5.2.2004. 

13. Την απόφαση του Υπουργού Απασχόλησης και 
Κοινωνικής Προστασίας υπ’ αριθμ. 4450/15.12.2006 «Κα¬ 
θορισμός ανωτάτων ορίων υπερωριακής απασχόλησης 
των εργαζομένων στις βιομηχανικές, βιοτεχνικές επιχει¬ 
ρήσεις, εκμεταλλεύσεις και εργασίες ...Α' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το με υπ’ αριθμ. Φ.80425/8573/1346/30.3.2007 έγ¬ 
γραφο της Γενικής Γραμματείας Κοινωνικών Ασφαλί¬ 
σεων και το με υπ’ αριθμ. Μ77/59/26.3.2007 έγγραφο 
του ΙΚΑ-ΕΤΑΜ. 

16. Την από 19.4.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον ΚΑΕ 0261 στον προϋπολογισμό του ΙΚΑ-ΕΤΑΜ 
έτους 2007, ποσόν 3.089,00 €, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έναν (1) 
διοικητικό υπάλληλο του ΙΚΑ-ΕΤΑΜ, με σχέση εργασίας 


Ιδιωτικού Δικαίου Αορίστου Χρόνου, έως 50 ώρες το μήνα, 
πλέον των νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

Ο Γενικός Γραμματέας 
Υπουργείου Απασχόλησης 
και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 
-♦- 

Αριθμ. ΔΥΙδ/89270 (6) 

Τροποποίηση της ΔΥ1δ/οικ.66442/14.7.2005 (ΦΕΚ 1059/ 

27.7.2005 τ.Β') απόφασης με θέμα «Συγκρότηση Εθνι¬ 
κής Επιτροπής Πανδημίας Γρίπης». 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 128 του π.δ/τος 95/2000 
(ΦΕΚ 76/10.3.2000 τεύχος Α') «Οργανισμός του Υπουρ¬ 
γείου Υγείας και Πρόνοιας», όπως τροποποιήθηκε με¬ 
ταγενέστερα. 

2. Τις διατάξεις του άρθρου 13 του ν. 2690/2000 (ΦΕΚ 
240/2000 τ.Α') «Τροποποίηση του π.δ. 95/2000 «Οργανι¬ 
σμός του Υπουργείου Υγείας και Πρόνοιας». 

3. Την με υπ’ αριθμ. ΔΥ1δ/οικ.52353/23.5.2005 (ΦΕΚ 
727/30.5.2005 τ.Β') απόφαση μας με θέμα: «Σύσταση 
Εθνικής Επιτροπής Πανδημίας Γ ρίπης». 

4. Την με υπ’ αριθμ. ΔΥΙδ/οικ. 66442/14.7.2005 (ΦΕΚ 
1059/27.7.2005 τ.Β') απόφαση μας με θέμα: «Συγκρότηση 
Εθνικής Επιτροπής Πανδημίας Γρίπης». 

5. Το Φ .700/45/182338 Σ.373/6.7.2006Έγγραφο του Γεν. 
Επιτελείου Άμυνας, με θέμα: «Ορισμός Εκπροσώπων στην 
Εθνική Επιτροπή Πανδημίας Γ ρίπης», αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε τακτικό μέλος στην Εθνική Επιτροπή 
Πανδημίας Γ ρίπης, τον Αργύρη Μπιρμπίλη του Γ εωργίου 
,ως εκπρόσωπο των Ενόπλων Δυνάμεων (ΓΕΕΘΑ/ΔΥΓ) ,σε 
αντικατάσταση του Θεόδωρου Γρίβα που μετατέθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΔΥ1δ/104849/06 (7) 

Τροποποίηση της ΔΥ1δ/51592/29.6.2005 (Φ.Ε.Κ. 985/ 

14.7.2005 τεύχος Β') απόφασης με θέμα: «Συγκρότη¬ 
ση Μόνιμης Ομάδας Εργασίας (Μ.Ο.Ε.) για την λει¬ 
τουργία των Κέντρων Πρόληψης της Εξάρτησης από 
τα ναρκωτικά». 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 128 του π.δ/τος 95/2000 

(ΦΕΚ 76/10.3.2000 τεύχος Α') «Οργανισμός του Υπουρ¬ 
γείου Υγείας και Πρόνοιας», όπως τροποποιήθηκε με¬ 
ταγενέστερα. 

2. Το άρθρο 10 του από 19.2.2004 Σχεδίου Προγραμμα¬ 
τικής Σύμβασης για την λειτουργία των Κέντρων Πρό¬ 
ληψης, όπως τροποποιήθηκε μεταγενέστερα. 

3. Την απόψαση μας ΔΥ1δ/51592/29.6.2005 (Φ.Ε.Κ. 
985/14.7.2005 τεύχος Β') με θέμα: «Συγκρότηση Μόνιμης 
Ομάδας Εργασίας (Μ.Ο.Ε.) για την λειτουργία των Κέ¬ 
ντρων Πρόληψης της Εξάρτησης από τα ναρκωτικά». 

4. Το με υπ’ αριθμ. 9967/1.9.2006 έγγραφο του Ορ¬ 
γανισμού Κατά των Ναρκωτικών (Ο.ΚΑ.ΝΑ.), αποφασί¬ 
ζουμε: 

1. Τροποποιούμε την ανωτέρω (3) σχετική απόφαση 
μας και διορίζουμε τακτικό μέλος στη Μόνιμη Ομάδα 
Εργασίας (Μ.Ο.Ε.) για τη λειτουργία των Κέντρων Πρό¬ 
ληψης της Εξάρτησης από τα ναρκωτικά την Νικολέττα 
Ράίτσιου του Παύλου, Νομική Σύμβουλο του Οργανισμού 
Κατά των Ναρκωτικών (Ο.ΚΑ.ΝΑ.) σε αντικατάσταση του 
Δημητρίου Πλατανιά, που έχασε την ιδιότητα με την 
οποία διορίστηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 3549 (8) 

Έγκριση υπερωριακής απασχόλησης υπαλλήλων του 

Κέντρου Πολιτισμού και Αθλησης Δήμου Παλαιού 

Φαλήρου Ν. Αττικής. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν.δ./τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ,λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 


8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την κοινή υπουργική απόφαση υπ’αριθμ. 2/7093/ 
0022/5.2.2004. 

13. Την απόφαση του Υπουργού Απασχόλησης και 
Κοινωνικής Προστασίας υπ’ αριθμ. 4450/15.12.2006 «Κα¬ 
θορισμός ανωτάτων ορίων υπερωριακής απασχόλησης 
των εργαζομένων στις βιομηχανικές, βιοτεχνικές επιχει¬ 
ρήσεις, εκμεταλλεύσεις και εργασίες ...Α' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το με υπ’ αριθμ. 15672/30.3.2007 έγγραφο του 
Υπουργείου Εσωτερικών Δημόσιας Διοίκησης και Απο¬ 
κέντρωσης. 

16. Την από 19.4.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του Ν.Π.Δ.Δ. οικονομικού έτους 
2007, στον ΚΑ 15-6022 , ποσόν 8.000,00 €, αποφασί¬ 
ζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έξι (6) 
υπαλλήλους (διαφόρων ειδικοτήτων) του Κέντρου Πο¬ 
λιτισμού και Αθλησης του Δήμου Παλαιού Φαλήρου Ν. 
Αττικής, με σχέση εργασίας Ιδιωτικού Δικαίου Αορίστου 
Χρόνου, έως και 11 ώρες το μήνα, ο καθένας , πλέον των 
νομίμων ορίων υπερωριακής απασχόληση. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι την 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 25 Απριλίου 2007 

Ο Γ ενικός Γ ραμματέας 
Υπουργείου Απασχόλησης 
και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 
-♦- 

Αριθμ. 2471 (9) 

Πρόσληψη προσωπικού από την «Αναπτυξιακή Δημοτική 
Επιχείρηση Δήμου Δελφών «ΟΙ ΑΜΦΙΚΤΥΟΝΙΕΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας Υπόψη: 

1. Τις διατάξεις του άρθρου 21 παρ. 3 του ν. 2190/1994 
όπως αυτό τροποποιήθηκε και συμπληρώθηκε με τις 
διατάξεις του άρθρου 9 του ν. 3051/2002. 

2. Τις διατάξεις του άρθρου 6 παρ. 6 και του άρθρου 
1 παρ. 3 του ν. 2527/1997. 

3. Τα με υπ’ αριθμ. 28077/17.8.2000 και 14196/4.4.2003 
έγγραφα του ΥΠ.ΕΣ.Δ.Δ.Α. τα οποία αναφέρονται στις 
προσλήψεις προσωπικού στις Επιχειρήσεις των Ο.Τ.Α. 

4. Το με υπ’ αριθμ. 34 έγγραφο της «Αναπτυξιακής Δη¬ 
μοτικής Επιχείρησης Δήμου Δελφών «ΟΙ ΑΜΦΙΚΤΥΟΝΙΕΣ» 
(επιχείρηση που έχει συσταθεί σύμφωνα με τα άρθρα 277 
έως 284 και 291 του Δ.Κ.Κ. - π.δ. 410/1995) με το οποίο μας 
διαβιβάστηκε η υπ’ αριθμ. 5/12.3.2007 ομόφωνη απόφαση 
της παραπάνω επιχείρησης και μας ζητείται η έγκριση για 
την πρόσληψη συνεργάτη με σύμβαση μίσθωσης έργου 
προκειμένου να αναλάβει την λογιστική-φοροτεχνική-οι- 
κονομοτεχνική υποστήριξη, του παρακάτω ατόμου: 

- Μίας σύμβασης που θα αφορά ένα (1) άτομο κατη¬ 
γορίας ΠΕ λογιστή - φοροτεχνικού Γ ειδικής τάξης με 
δικαίωμα υπογραφής ισολογισμών που θα απασχοληθεί 
ως λογιστής - φοροτεχνικός της επιχείρησης και οικο¬ 
νομικός σύμβουλος αυτής, αποφασίζουμε: 

Εγκρίνουμε την πρόσληψη προσωπικού από την 
«Αναπτυξιακή Δημοτική Επιχείρηση Δήμου Δελφών «ΟΙ 
ΑΜΦΙΚΤΥΟΝΙΕΣ» με σύμβαση μίσθωσης έργου και συ¬ 
γκεκριμένα: 

1. Μίας σύμβασης που θα αφορά ένα (1) άτομο κατη¬ 
γορίας ΠΕ λογιστή - φοροτεχνικού Γ ειδικής τάξης με 
δικαίωμα υπογραφής ισολογισμών που θα απασχοληθεί 
ως λογιστής - φοροτεχνικός της επιχείρησης και οικο- 
νουικός σύμβουλος αυτής. 

Η διάρκεια της σύμβασης καθορίζεται σε εννιά και 
μισό (9,5) μήνες. 

Η αμοιβή του ανάδοχου θα ανέρχεται στο ποσό των 
τριών χιλιάδων τριακοσίων ενενήντα ενός ευρώ και 
πενήντα λεπτών (3.391,50 €) για το παραπάνω χρονικό 
διάστημα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 12 Απριλίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 3971 (10) 

Διενέργεια υποχρεωτικού αναδασμού περιοχής Αγρο¬ 
κτημάτων: Καλλιθέας (15.000 στρ.), και Παμφόρου 
(16.500 στρ.) του Δήμου Μαρώνειας. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

(1) Τις διατάξεις του Νόμου 674/1977 (άρθρο 5 και 6) 

(2) Την υπ’ αριθμ. 6936/22.3.2007 εγκριτική απόφαση 
του Υπουργού Αγροτικής Ανάπτυξης και Τροφίμων. 

(3) Σχετική εισήγηση της Δ/νσης Αγροτ. Ανάπτυξης 
Ροδόπης, αποφασίζουμε: 

Να γίνει υποχρεωτικός αναδασμός στην περιοχή του 

1) Αγροκτήματος Καλλιθέας -15.000 στρ. (Δήμου Μα- 
ρώνειας). 

2) Αγροκτήματος Παμφόρου -16.500 στρ. (Δήμου Μα- 
ρώνειας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 18 Απριλίου 2007 

Ο Νομάρχης 
ΑΡΙΣΤ. ΓΙΑΝΝΑΚΙΔΗΣ 

